el el el el el id el el el el el el el el el el fr el el en el el el el el en el el el el el el el el el el el el el el en el el en el el en el el en el el el
Photo: Built by a local olive-oil trader, the three-bed Villa Amphora is a characterful hideaway located in an olive grove near Plomari, a short walk from the pebbly beach at Agios Isidoros.
Τρία νησιά από το Βόρειο Αιγαίο (Λέσβος, Σάμος, Ικαρία) είναι στη φετινή λίστα των Times με τα προτεινόμενα νησιά. Η Σάμος στη θέση 2, η Ικαρία στη θέση 5 και η Λέσβος στη θέση 14.
Την καθιερωμένη λίστα με τα 25 καλύτερα ελληνικά νησιά για τους ταξιδιώτες δημοσίευσαν οι Times του Λονδίνου, με την Αλόννησο να βρίσκεται στην κορυφή.
Η δημοσιογράφος Dana Facaros προτρέπει τους Βρετανούς ταξιδιώτες να επιλέξουν νέους, εναλλακτικούς προορισμούς στην Ελλάδα, που προσφέρουν αυθεντικές εμπειρίες μακριά από τον συνωστισμό και διαθέτουν πλέον πολύ καλύτερη προσβασιμότητα.
Την κορυφή της λίστας κατακτά η Αλόννησος, με το πρώτο υποβρύχιο μουσείο της Ελλάδας και το μεγαλύτερο φυσικό θαλάσσιο πάρκο της Ευρώπης. Ακολουθούν η ρομαντική Σάμος, τα Κύθηρα μιας άλλης εποχής, η Αίγινα με τους αργούς ρυθμούς της, η ιδιαίτερη Ικαρία, το εντυπωσιακό Μεγανήσι, οι γραφικές Σπέτσες, η Ιθάκη του Οδυσσέα, η καταπράσινη Θάσος, η Ίος με τη θετική ενέργεια, η Σκόπελος ως το νησί του Mamma Mia, η μυστική Τζιά, η πευκόφυτη Λευκάδα, η μοναδική Λέσβος και η Μήλος με τα διαφορετικά φυσικά τοπία.
Για τη Λέσβο αναφέρει ότι το τρίτο μεγαλύτερο νησί της Ελλάδας δεν μοιάζει με κανένα άλλο. Πέρα από την αστική, καστροστεφανωμένη πρωτεύουσα της Μυτιλήνης, και ανάμεσα σε τεράστιες εκτάσεις από ελιές και  βουνά, βρίσκονται μερικά από τα πιο παραδοσιακά χωριά της Ελλάδας. Ειδική αναφορά κάνει στην πατρίδα του ούζου το Πλωμάρι και στον Θεόφιλο.
Τη λίστα συμπληρώνουν η Τήνος της γαστρονομίας, η «πεταλούδα του Αιγαίου» Αστυπάλαια, η Κάρπαθος με τα θαλάσσια σπορ, η Σίφνος με την αρμονία που εκπέμπει, η μαγευτική Σκύρος, η συγκλονιστική Ύδρα, οι Παξοί που σε μεταφέρουν σε άλλη διάσταση, η Νάξος ως το ονειρεμένο νησί του Λόρδου Βύρωνα, η Χάλκη με την απλότητα της και η Κάλυμνος για τα πεδία αναρρίχησης.
«Η Αλόννησος με την αυθεντικότητα και την ανέγγιχτη φυσική ομορφιά της γοητεύει τους ταξιδιώτες με ειδικά ενδιαφέροντα, σε όλο τον κόσμο. Η ανάδειξη του πρώτου υποβρύχιου μουσείου αλλά και η νέα πρωτοβουλία μας για την τέλεση υποβρυχίων γάμων τοποθετούν την Ελλάδα στον “χάρτη” του παγκόσμιου καταδυτικού τουρισμού», δηλώνει ο δήμαρχος Αλοννήσου, Πέτρος Βαφίνης.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Ν. Μηταράκης: “Δεν επιτρέπεται η Ευρώπη να εφαρμόζει δύο μέτρα και δύο σταθμά στην ελεύθερη μετακίνηση αναγνωρισμένων προσφύγων”